An langkawas o langkwas (Alpinia galanga; Ingles, blue ginger, Thai ginger, greater galangal) sarong tinanom na an gamot ginagamit rekado o pagtaong namit sa mga kakanon arog kan tinomtoman. An unod kaini maharang-harang na manamisnamis. Ini naabot duwang metro an langkaw asin an dahon nakakaagid sa dahon uraro kaya lang mas matipanas. Sinasabing an katagang "langkawas" kaagid mansana sa Indones na tataramon na "lengcuas".